Mangellat , ad-asen naxdem tasleḍt anda ad nbeggen amek yesseqdac tanmegla deg tira-ines , d wamek yessaweḍ ad yaxdem assaɣ gar tira d usentel .Uqbel ad d-nmeslay ɣef wamek id tella tenmegla deg kra n yisefra-a, ad nawi awal ɣef wazal n tira tanmeglant deg unnar n tira s umata, d acu n wudmawen yemxallen i tesɛa tira-agi d umgired yellan gar tira tanmeglant seg tama n usentel d tin n tira. Akken neẓra lebni n yal aḍris ( ama d ungal, d tamedyazt, d tamacahut neɣ d tulist) yettili-d seg tezwart arma d tagrayt acku amaru yettaɛraḍ yal tikkelt ad imud ixef n lxiḍ i ymeɣri. Yella wanda tanmegla tettili-d deg tazwara n uḍris, daɣen deg tlemast-ines. Ɣef wanect-a, yessefk fell-aɣ ad d-nezwir leqdic-neɣ ɣef wayen icuden ɣer tezwert d tegrayt.